Пэжкъэ!?

Сынэтхами санэтхэжкъым
женэт бзуу укъысф1эщ1ащ
дэмык1уарэ нэмысыф1эр
зил1 зук1ауэ къызжа1ащ

интернетыр щыщымы1эм 
нэсэ къашэуи щытащ
фи нэсыпыр къыщыфлъыхъуэм 
фи нэмыс игъэк1уэдащ

нобэ сф1ощ1ыр дэ ди хьэжьым
хуэсщэхуну зэ айфон 
ар изакъуэщ ди хьэблэжьым
зымы1ыгъыр телефон

ди гъунэгъум я нысащьэм 
и хьэкъущыкъум цы ик1ащ
и къуэц1ык1ур щымэжал1эм 
анэм дейж письмо итхащ

и тхьэмадэм ар щилъагъум 
нысэм ф1эуэ ешхыдащ
и смартфоным и1э бгъуагъм
хуэф1урэ письмоу хуитхащ

сыт ищ1энт ди гъунэгъу нысэм
к1уэри щ1эблэр игъэшхащ
сыт щхьа жып1эм и тхьэмадэм
интернетым пщ1э щ1итащ

къэдмыщ1эхуурэ делъахъэр
зэман бзаджэ дыхалъхуащ
зык1эл1ык1уэу хабзэ дахэр
интернетк1э дэ тхъуэжащ.

Беслъэн Джэдгъэф

#усэхэр_АХЧ
#ГушыIэ_Сэмэркъэу